lv de lv en lv en sl en es en en tr es es it lv lv lv lv sv lv en lv lv sv lv lv lv sv lv hbs_lat lv lv lv lv en en es es tr en es en ne en lv pt io en lv en lv lv lv lv en sk fr lv en lv en en en en en en fa en en
Pērļu medības n.04 – EVITA ROZENTALE
digitālais saturs | sociālie mediji | copywriting
22. novembris, 20145. novembris, 2017 evitarozentale
Klāt ceturtās – pirmssvētku sezonas – Pērļu medības, kuras notika veikalā Cenuklubs.lv. Veikals, kurā šķiet var atrast jebko mājai un saimniecībai. Arī manas mājas dekorē dažas lietas, kas iegādātas tieši šai veikalā, tāpēc nevajag atmest ar roku labu un smuku lietu meklēšanai arī šeit.
Reti kura mājvieta iztiek bez telpaugiem. Kāds aprobežojas ar vienu kaktusu, kādam istabas atgādina nelielus tropu mežus. Katram gaume sava. Man telpaugi šķiet superīgi, lai arī es pati īsti neprotu par telpaugiem parūpēties, lai tie ziedētu un augtu griezdamies. Tomēr mācos. Ja ir telpaugs – jābūt arī puķupodam. Puķupodam, kas paspilgtina interjeru.
Cenu klubā ir plaša izvēle dažādu stilu puķupodiem, tāpēc jums nav attaisnojuma tiem plastmasas podiņiem. Kāpēc gan augus neizcelt, izvēloties tam kādu spilgtas krāsas ietērpu – koši oranžu vai violetu? Ja interjers ir piezemētāks, tad var izvēlēties puķupodus neitrālākās krāsas, bet ar skaistu rakstu. Palutiniet savus augus!
Man bļodas asociējas ar stiklu un mālu. Bet kāpēc turēties pie klasikas, ja var paspilgtināt savu trauku krājumu ar kādu košas krāsas bļodu? Ja iepatikusies doma par šādām bļodām, tad iesaku iegādāties vai nu dažādas formas un faktūras bļodas vienā krāsā, vai vienas formas bļodas vairākās krāsās. Tad saglabāsiet gaumīgumu.
Košas krāsas un parocīgs materiāls šīm lielajām bļodām, kas būs ideālas draugu ballītei. Popkorns, čipsi vai zaļie salāti vasaras dārza ballītei. Super!
Iekārtojot vannasistabu vienmēr padomājam par apdari – kādā krāsā būs flīzes, kādu izlietni un dušas kabīni izvēlēties, bet ne vienmēr pievēršam uzmanību tam, kā šo svarīgo mājas telpu pēc remonta padarīt mājīgu. Noteikti gandrīz katrai vannasistabai ir paklājiņš, jo tas ir gandrīz vitāli vajadzīgs, bet kā ir ar citiem aksesuāriem – ziepju trauku vai dispenseru, trauku zobubirstēm? Tie ir svarīgi, jo dod telpai savu noskaņu un, piekritīsiet, arī kārtīguma sajūtu.
Šajā veikalā ir plaša izvēle dažādiem vannasistabu aksesuāriem. Savu atradīs gan minimālisma piekritēji, gan krāsu mīļotāji – pat spīguļojošo mantiņu meklētāji. Man īpaši iepatikās šie citrus zaļās krāsas trauciņi. Ideāli iederēsies gaišā vai tumši pelēkā interjerā kā svaigs akcents.
Atkal sveces un svečturi
Jau iepriekšējos šīs sērijas rakstos esmu paudusi savu sajūsmu par svecēm, tāpēc arī šoreiz nevarēju vienaldzīgi paiet garām šim stendiņam.
Cenuklubā atradīsiet tiešām gaumīgas, dažādu krāsu sveces stikla burciņās (kuras pēc tam var izmantot kā, piemēram, trauciņus garšvielu vai tēju glabāšanai).
Un otra lieta, kas iekrita acīs bija šie koka sveču lukturīši, kas būs lieliski Ziemassvētku noskaņas radīšanai mājās.
Tas šodienai arī viss! “Pērļu medības” dodas nelielās brīvdienās, jo klāt ir manu mīļāko svētku laiks, tāpēc vairāk rakstīšu par dažādiem DIY (do it yourself) projektiņiem un arī dažām svētku receptēm, kas padomā. Tāpat došos interesantā ceļojumā, par ko noteikti gribēšu pastāstīt! 🙂 Bet pēc svētkiem – atpakaļ medībās!
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Pērļu medības n.03
Next 2014. gada tendences Ziemassvētku dekorācijās
24. novembris, 2014 08:34
Par šo veikalu man jāpiekrīt! Te parasti pērku sveces un dažkārt arī traukus (pannas, kastroļus utml.), diezgan laba izvēle!
Leave a Reply Cancel reply